OpenLLM-France/wikimedia huggingface dataset:
# Mar Molné i Magriñà

Mar Molné i Magriñà (el Morell i Tarragona, 16 d'octubre de 2001) és una esportista catalana que competeix en tir en la modalitat de fossa.

## Biografia

Filla d'un caçador aficionat, al qual acompanyava a concursos de disparar al plat per Tarragona, amb 14 anys va disparar per primera vegada una escopeta de caça. No s'ha dedicat mai a la caça ja que no li agrada i per això el seu primer objectiu va ser un arbre.
Després de guanyar campionats tant nacionals com estatals va arribar a vèncer en el campionat europeu del 2018. A partir de llavors es va començar a dedicar al tir de manera professional i no com a hobby. A la Copa Mundial de Tir de 2023 va aconseguir dues victòries en la prova de fossa individual, en les etapes d'Almati i Rabat. A més, a nivell juvenil va ser campiona mundial per equips el 2021 i campiona europea de la prova individual el 2019. Va participar en els Jocs Olímpics de París 2024, ocupant el quart lloc en la prova de fossat. Va acabar no podent accedir a les medalles tot i haver anat per la part alta durant gran part de la final i havent-se classificat per a la final en primera posició.
Sap tocar la gralla i ha acompanyat a colles castelleres al llarg de la seva vida. Ha sigut la primera tarragonina a participar en uns Jocs Olímpics en la modalitat de fossat olímpic. Viu a Granada gràcies a una beca de la federació que li permet viure de l'esport. És esquerrana.

## Historial de millors resultats

Font: :
| Competició | Prova | Any | Posició |
| Jocs Olímpics d'Estiu | Fossa | 2024 | 4a |
| Shotgun World Cup - Almaty | Fossa | 2023 | 1a |
| Shotgun World Cup - Rabat | Fossa | 2023 | 1a |
| Shotgun World Cup - Granada | Fossa Equip Mixte | 2022 | 2a |
| Shotgun World Cup - Lonato | Fossa Equip Mixte | 2022 | 2a |
| Junior World Shotgun Championships | Fossa Equip Mixte | 2021 | 1a |
| Shotgun World Cup - Lonato | Fossa | 2021 | 1a |
| European Junior Shotgun Championships | Fossa | 2019 | 1a |

## Referències

* ↑ «Mar, Molne Magriña (Tiro Olímpico) - Podium», 28-03-2023. Arxivat de l'original el 2023-03-28. [Consulta: 31 juliol 2024].
* 1 2 3 Padilla, Toni. «Mar Molné, de disparar per guanyar pernils a quedar-se a un pas del podi olímpic», 31-07-2024. [Consulta: 31 juliol 2024].
* 1 2 3 «Mar Molné, tiradora del Morell: «M'agradaria que la gent jove gaudís del tir olímpic i tingués continuïtat»», 24-07-2024. [Consulta: 31 juliol 2024].
* ↑ «Mar MOLNE MAGRINA» (en anglès). [Consulta: 31 juliol 2024].
* 1 2 «Mar Molne Magrina (Shooting sports) : Prize list and results». [Consulta: 31 juliol 2024].
* ↑ «MOLNE MAGRINA Mar» (en anglès). [Consulta: 31 juliol 2024].
* 1 2 Arribas, Carlos. «Pim, pam, pum: el final más cruel para Mar Molné y Fátima Gálvez en el tiro olímpico» (en castellà), 31-07-2024. [Consulta: 31 juliol 2024].
* ↑ Vall, Aina. «Mar Molné es classifica a la final com a primera en la taula». [Consulta: 31 juliol 2024].
# FPG

FPG té els següents significats:
* Frente Popular Galega, partit polític de Galícia
* Glucosa plasmàtica en dejú (del seu nom en anglès Fasting Plasma Glucose), prova per a determinar el nivell de glucosa en sang
# FPJ

FPJ té els següents significats:
* Federació de Pensionistes i Jubilats, federació de branca dins del sindicat espanyol Comissions Obreres
* Front del Poble de Judea, partit polític fictici que apareix a la pel·lícula La vida de Brian
# Marc Torrejón i Moya

Marc Torrejón Moya (nascut a Barcelona el 18 de febrer de 1986) és un futbolista professional català que juga com a defensa a l'Union Berlin des de l'any 17. Va jugar en les categories inferiors del RCD Espanyol i durant la temporada 2005-06 va ser cedit al Málaga B. Posteriorment jugà al Racing de Santander i a diversos clubs alemanys.

## Palmarès

| Títol | Club | Any |
| Subcampió UEFA | RCD Espanyol | 2006-2007 |

## Referències

* ↑ «Espanyol y Osasuna no ofrecieron ni juego ni ocasiones» (en castellà). Marca, 01-10-2006. [Consulta: 13 juny 2014].
* ↑ «Torrejón: "El Espanyol nunca acabó de confiar en mis posibilidades"» (en castellà). Marca, 17-07-2009. [Consulta: 24 febrer 2015].
* ↑ «Marc Torrejón, nuevo jugador del Racing» (en castellà). Marca, 17-07-2009. [Consulta: 13 juny 2014].
* ↑ «Leverkusen fire a blank away to Freiburg». Lliga alemanya de futbol, 27-09-2014 [Consulta: 26 octubre 2014].

## Enllaços externs

* Estadístiques a transfermarkt.de (alemany)
* Fitxa a la web de la RFEF Arxivat 2008-04-03 a Wayback Machine. (castellà)
# Marc Titini Curv

Marc Titini Curv (en llatí: Marcus Titinius Curvus) va ser un magistrat romà del segle ii aC. Formava part de la gens Titínia, una antiga gens romana d'origen plebeu.
Va ser pretor urbà l'any 178 aC. Va reclutar tropes a la ciutat de Roma en aquell any. Va donar una audiència al senat a Tiberi Semproni Grac i Luci Postumi Albí quan van retornar d'Hispània.

## Referències

* ↑ Titus Livi. Ab Urbe Condita XL,59, XLI,5,6
# Farlowella henriquei

Farlowella henriquei és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 16,5 cm de longitud total.

## Distribució geogràfica

Es troba a Sud-amèrica: conca del riu Araguaia.

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eigenmann, C. H. i L. Vance 1917: Some species of Farlowella. Annals of the Carnegie Museum v. 11 (núms. 1-2): 297-303, Pls. 29-31.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Miranda Ribeiro, A. de. 1918. Tres generos e dezesete especies novas de peixes Brasilieros. Rev. Mus. Paulista v. 10: 631-646, 1 pl.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Retzer, M. E. i L. M. Page 1997: Systematics of the stick catfishes, Farlowella Eigenmann & Eigenmann (Pisces, Loricariidae). Proceedings of the Academy of Natural Sciences of Philadelphia v. 147: 33-88.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# New York Islanders

Els New York Islanders són un equip d'hoquei sobre gel de la National Hockey League (NHL) amb seu a la ciutat d'Uniondale, al Comtat de Nassau, molt a prop de la ciutat de Nova York.
És membre de la Divisió Atlàntica de la Conferència Est.
El seu pavelló és el Nassau Veterans Memorial Coliseum i els seus colors són el blau, el taronja i el blanc. Juguen amb jersei i pantalons blaus amb franges taronges i blanques. A fora juguen amb jersei blanc amb pantalons blaus. Els seus rivals tradicionals són els New York Rangers.

## Història

Els New York Islanders van començar a jugar a l'NHL el 1972 i es van convertir ràpidament en l'equip dominant de la lliga, guanyant la Copa Stanley quatre temporades consecutives entre el 1980 i el 1983. A partir de llavors han decaigut però segueixen forts i mantenen una forta rivalitat amb els seus veïns dels New York Rangers, que tenen més tradició i història.

## Palmarès

* Copa Stanley (4) : 1979–80, 1980–81, 1981–82, 1982–83
* Campionats de Conferència (6) : 1977–78, 1978–79, 1980–81, 1981–82, 1982–83, 1983–84
* Campionats de Divisió (6) : 1977–78, 1978–79, 1980–81, 1981–82, 1983–84, 1987–88

## Enllaços externs

* lloc web oficial dels New York Islanders
* Islanders Point Blank: Islanders Blog by professional hockey writer Chris Botta Arxivat 2015-11-19 a Wayback Machine.
# Styrax officinalis

Styrax officinale és una espècie de planta de la família de les Estiracàcies que posseeix les mateixes característiques i propietats que Styrax benzoin.

## Descripció

És un arbre que arriba a mesurar fins a 10 metres d'alçada. Les seves fulles són ovals, senceres i cobertes de borrissol blanquinós. Les flors, de color blanc, es troben agrupades. El seu fruit és ovoide, mesurant un centímetre de diàmetre, el qual conté una llavor.

## Propietats

* Al fer incisions al tronc aquest secreta un líquid resinós que en assecar-se es comercialitza com encens aromàtic anomenat estorac.
* Per via interna és expectorant, desinfectant i antisèptic.
* S'utilitza per a tractar èczemes, furóncols i penellons.
* S'afegeix a la pasta de dents per a tractar afeccions bucals.

## Taxonomia

Deltaria brachyblastophora va ser descrita per Linné i publicada a Species Plantarum 1: 444, l'any 1753.

### Etimologia

* Styrax: nom genèric que deriva del nom grec clàssic utilitzat per Teofrast derivat d'un nom semític per a aquestes plantes productores de resina de la qual es recopila l'estorac (un tipus de bàlsam).
* officinalis: epítet llatí que significa "planta medicinal de venda a herbaris".

### Sinonímia

* Styrax officinalis var. officinalis L.
* Styrax officinale

## Referències

* ↑ Styrax officinalis a Trópicos.
* ↑ Styrax a Nombres Botánicos.
* ↑ officinarum a Epítetos Botánicos.
* ↑ «Styrax officinalis a EOL» (en anglès). [Consulta: 16 juliol 2014].

## Bibliografia

* Anonymous. 1986. List-Based Rec., Soil Conserv. Serv., U.S.D.A. Database of the U.S.D.A., Beltsville.
* UNITAT DE BOTÀNICA.FACULTAT DE FARMÀCIA. Botànica Farmacèutica. Ensenyament de Farmàcia. Textos docents (pràctiques). Barcelona: Ed. UB, 2008.
* BERDONCES, J.L. (1998). Gran enciclopedia de las plantas medicinales: el dioscórides del tercer milenio. Ed. Tikal. Madrid.
* VANACLOCHA, B. & CAÑIGUERAL, S. (2003). Fitoterapia: vademecum de prescripción. Ed. Masson, Edició 4a. Barcelona.
* DUKE, J. A. (1929. CRC Handbook of medicinal herbs. Ed. CRC Press.
* TEUSCHER, E. (2006). Medicinal spices : a handbook of culinary herbs, spices, spice mixtures and their essential oils. Ed. Stuttgart : Medpharm/GmbH (2006)

## Vegeu també

* Estorac

## Enllaços externs

* drugs.com-storax
* www.pfaf.org-storax
# Simferita

La simferita és un mineral de la classe dels fosfats que pertany al grup de la trifilita. Rep el seu nom de la ciutat de Simferòpol, a Crimea, Ucraïna, on el mineral va ser estudiat. Tant el nom "simferopolita" com "simferita" van ser utilitzats indistintament en els primers treballs.

## Característiques

La simferita és un fosfat aprovat com a espècie vàlida per l'Associació Mineralògica Internacional l'any 1989. La seva fórmula química va ser redefinida l'any 2022, passant a ser: LiMg(PO₄). Cristal·litza en el sistema ortoròmbic.
Segons la classificació de Nickel-Strunz pertany a «08.AB - Fosfats, etc. sense anions addicionals, sense H₂O, amb cations de mida mitjana» juntament amb els següents minerals: farringtonita, ferrisicklerita, heterosita, litiofilita, natrofilita, purpurita, sicklerita, trifilita, karenwebberita, sarcòpsid, chopinita, beusita, graftonita, xantiosita, lammerita, lammerita-β, mcbirneyita, stranskiïta, pseudolyonsita i lyonsita.

## Formació i jaciments

Va ser descoberta a la pegmatita Rodionovskoe, en el curs mitjà del riu Berda, a Priazovie, a la província de Zaporíjia (Ucraïna). També s'ha indicat que podria haver estat descrita a Michałkowa, als monts Sowie, a la Baixa Silèsia (Polònia). Són els dos únics indrets on ha estat trobada aquesta espècie.

## Referències

* ↑ «Simferite» (en anglès). Mindat. [Consulta: 2 setembre 2017].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 70». European Journal of Mineralogy, 34, 6, 09-12-2022, pàg. 591–601. DOI: https://doi.org/10.5194/ejm-34-591-2022 [Consulta: 27 desembre 2022].
# Monòlit Frare

El Monòlit Frare, també conegut com a Estela Frare, és un monument que es troba a la part est del conjunt arqueològic monumental de Tiwanaku (jaciment catalogat com a Patrimoni de la Humanitat per la Unesco des de l'any 2000) a Bolívia. El monòlit és a dins del recinte del temple de Kalasasaya (kala 'pedra', saya o sayasta 'aturada, erecta, en peus'), també denominat temple de les Pedres Deturades, i va ser construït pels integrants de la cultura Tiahuanaco, civilització ameríndia que durant el seu període de major expansió es distribuïa en part del que ara són Bolívia, Xile i el Perú. Comprenia gairebé tot l'altiplà andí fins a la costa de l'oceà Pacífic per l'oest i el Chapare per l'est. La seua capital i principal centre religiós era la ciutat de Tiwanaku, situada a la riba del llac Titicaca en el departament de La Paz de Bolívia.

## Arquitectura

* Alçada: 2 m
* Material: gres virat
* Forma: monòlit vertical antropomorfo.
* Decoració: la figura porta un cinyell amb crancs en relleu i una banda cefàlica, i té els dits de la mà dreta a l'inrevés

## Descobriment

El monòlit degué ser descobert pels invasors espanyols al s. XVI.

## Simbologia

El "Monòlit Frare", d'aspecte antropomorf representa un ésser místic, que probablement obeïa cultes lacustres; porta una banda cefàlica, a les mans sosté un ceptre i un quero; fou "batejat" amb el nom de "Frare" pels primers missioners espanyols.

## Vegeu també

* Cultura tiahuanaco
* Amèrica precolombina

## Enllaços externs i referències

* Página de la Unesco sobre Tiahuanaco.
* Jorge Silva Sifuentes (2000). «Origen de las civilizaciones andinas». Historia del Perú. Culturas prehispánicas. Barcelona: Lexus. ISBN 9972-625-35-4.
# Craniformes

Els craniformes (Craniiformea) són un subfílum de braquiòpodes originada al període Cambrià i que encara existeix actualment. Tenen closques de calcita inarticulades de contorn semicircular. Tenen un lofòfor i en el registre fòssil estan sempre enganxats a un substrat dur el qual normalment és un altre braquiòpode.
Craniata és un sinònim per Craniiformea però aquest actualment s'evita perquè els cordats Craniata porten el mateix nom.

## Taxonomia

El subfílum Craniiformea inclou una classe actual, amb 15 espècies, i dues classes fòssils:
* Classe Craniata
* Classe Craniopsida †
* Classe Trimerellida †

## Referències

* 1 2 «WoRMS - World Register of Marine Species - Taxonomic tree». [Consulta: 28 gener 2021].
* ↑ «ITIS Standard Report Page: Craniiformea». [Consulta: 28 gener 2021].
* ↑ «Fossilworks: Craniata». [Consulta: 28 gener 2021].
# Cournon

Cournon (en bretó Kornon) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 714 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 436 | 472 | 469 | 505 | 521 | 632 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Philippe Colas | |
# Resolució 93 del Consell de Seguretat de les Nacions Unides

La Resolució 93 del Consell de Seguretat de les Nacions Unides, aprovada el 18 de maig de 1951, després d'escoltar un informe del Cap d'Estat Major de l'Organisme de les Nacions Unides per la Vigilància de la Treva a Palestina, els representants d'Egipte i Israel, així com una determinació de la Comissió d'Armistici Mixt Egipte-Israel que va determinar que un "atac preestablert i planificat ordenat per les autoritats d'Israel" va ser "comès per forces regulars d'exèrcit d'Israel contra l'exèrcit regular egipci" a la Franja de Gaza el 28 de febrer de 1951. El Consell va condemnar aquest atac com una violació de les previsions de l'alto el foc de la Resolució 54 del Consell de Seguretat de les Nacions Unides i que és incompatible amb les obligacions de les parts en virtut de l'Acord General d'Armistici entre Egipte i Israel i la Carta de les Nacions Unides. El Consell demana novament a Israel que adopti totes les mesures necessàries per evitar aquests actes i expressa la seva convicció que el manteniment de l'Acord d'Armistici General està amenaçat per una violació deliberada d'aquest i que cap progrés cap al retorn de la pau a Palestina es pot fer fins que ambdues parts compleixen estrictament amb llurs obligacions.
La resolució es va aprovar amb deu vots; la Unió Soviètica es va abstenir.

## Vegeu també

* Llista de resolucions del Consell de Seguretat de les Nacions Unides 1 a la 100 (1946 - 1953)

## Enllaços externs

* PDF Text de la Resolució a UN.org
# Cornelius (Oregon)

Cornelius és una població dels Estats Units a l'estat d'Oregon. Segons el cens del 2007 tenia 10.895 habitants.

## Demografia

Segons el cens del 2000, Cornelius tenia 9.652 habitants, 2.880 habitatges, i 2.246 famílies. La densitat de població era de 1.971,8 habitants per km².
Dels 2.880 habitatges en un 45,3% hi vivien nens de menys de 18 anys, en un 61,8% hi vivien parelles casades, en un 10,4% dones solteres, i en un 22% no eren unitats familiars. En el 15,9% dels habitatges hi vivien persones soles el 5,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,31 i el nombre mitjà de persones que vivien en cada família era de 3,64.
Per edats la població es repartia de la següent manera: un 32,5% tenia menys de 18 anys, un 11% entre 18 i 24, un 33,6% entre 25 i 44, un 16,9% de 45 a 60 i un 6,1% 65 anys o més.
L'edat mediana era de 29 anys. Per cada 100 dones de 18 o més anys hi havia 107 homes.
La renda mediana per habitatge era de 45.959$ i la renda mediana per família de 49.456$. Els homes tenien una renda mediana de 32.164$ mentre que les dones 25.207$. La renda per capita de la població era de 15.290$. Aproximadament el 10,8% de les famílies i el 16,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cornelius». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Cornelius». American Fact Finder. Oficina del Cens dels Estats Units, 12-01-2010.
# Roger Espinoza

Roger Espinoza (Puerto Cortés, 25 d'octubre de 1986) és un futbolista hondureny de la dècada de 2010.
Fou internacional amb la selecció d'Hondures.
Pel que fa a clubs, destacà a Kansas City Wizards i Wigan Athletic FC.

## Referències

* ↑ «Olympics: Espinoza stars, but Honduras fall to Brazil in QF». MLSsoccer.com. Arxivat de l'original el 2013-05-16. [Consulta: 1r maig 2019].
* ↑ Roger Espinoza, Fitxa a Soccerway
* ↑ Espinoza plans to transfer to Wigan
* ↑ Roger Espinoza a National-Football-Teams.com (anglès)
# Roger Elliott

El General Major Roger Elliott (c. 1665 - Barnes, Surrey, Anglaterra, 16 de maig de 1714) va ser un dels primers Governadors de Gibraltar. És possible que Roger Elliott nasqués a Londres, però sembla probable que fos a Tànger, aleshores colònia del Regne d'Anglaterra, al Marroc. EL seu pare, George Elliott, va morir a Tànger el 1668.
El 1680 pertanyia al Regiment d'infanteria de Tànger, creat específicament el 1661 com a guarnició per a la recent adquirida possessió anglesa de Tànger. Allí resultà ferit en les accions contra els moros locals. L'any següent fou separat del servei per un incident de duel, però readmès al servei de Sa Majestat el 1683, progressant des de tinent primer el 1687 fins a tinent coronel el 1689. Va participar en diverses accions militars a Anglaterra, a la zona de Bèlgica i a la de Baviera, dins de la Guerra de Successió Espanyola, resultant ferit de consideració en més d'una ocasió.
El 1704 creà el seu propi Regiment d'infanteria del Coronel Elliott que, el març de 1705, va embarcar cap a Espanya per servir a Gibraltar, que fou declarat port lliure el 1706. El gener de 1707 va ser promogut a General de Brigada i més tard, el mateix any, a Tinent Governador de Gibraltar. El 24 de desembre era nomenat Governador de Gibraltar. L'1 de gener de 1710 ascendí a General Major i, el 24 de gener de 1711, va traspassar el càrrec de governador al seu successor. Finalment, el 18 de juny de 1711 abandonà Gibraltar.
De retorn a Anglaterra es casà, s'instal·là a la mansió que llogà a Barnes i tingué una família reduïda, però mai es recuperà bé de les ferides de guerra i va morir relativament jove.

## Referències

* ↑ "On Saturday night last dyed Major-General Elliott, late Governor to Gibraltar". The Post Boy. 18–20 maigy 1714
# Romagny (Alt Rin)

Romagny (en alsacià Romààni) és un municipi francès, situat a la regió del Gran Est, al departament de l'Alt Rin. L'any 1999 tenia 186 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 122 | 135 | 167 | 164 | 162 | 186 |

## Administració

Llista d'alcaldes :
| Període | Identitat | Partit |
| 2001- | Paul Riche | |
# Romaguera

«Romaguera» té aquests significats:
* Romaguera o esbarzer, planta del subgènere Rubus (també anomenat Eubatus)
* Biografies:
** Francesc Romaguera, jurisconsult natural de la Bisbal d'Empordà
** Joaquim Romaguera i Ramió (Barcelona, 1941 - 2006), historiador del cinema
** Josep Romaguera (1642-1723), autor de l'únic llibre d'emblemes en català
** Madrona Romaguera i Pla (Sant Feliu de Guíxols, 1856-1942), llevadora